CELEX: 32004R0393
Language: el
Date: 2004-02-24 00:00:00
Title: Κανονισμός (ΕΚ) αριθ. 393/2004 του Συμβουλίου, της 24ης Φεβρουαρίου 2004, για τροποποίηση του κανονισμού (ΕΚ) αριθ. 1673/2000 περί κοινής οργανώσεως της αγοράς στον τομέα του λίνου και της κάνναβης που προορίζονται για την παραγωγή ινών

Avis juridique important

|

32004R0393

Κανονισμός (ΕΚ) αριθ. 393/2004 του Συμβουλίου, της 24ης Φεβρουαρίου 2004, για τροποποίηση του κανονισμού (ΕΚ) αριθ. 1673/2000 περί κοινής οργανώσεως της αγοράς στον τομέα του λίνου και της κάνναβης που προορίζονται για την παραγωγή ινών  

Επίσημη Εφημερίδα αριθ. L 065 της 03/03/2004 σ. 0004 - 0004

Κανονισμός (ΕΚ) αριθ. 393/2004 του Συμβουλίουτης 24ης Φεβρουαρίου 2004για τροποποίηση του κανονισμού (ΕΚ) αριθ. 1673/2000 περί κοινής οργανώσεως της αγοράς στον τομέα του λίνου και της κάνναβης που προορίζονται για την παραγωγή ινώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37 παράγραφος 2 τρίτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου(1),τη γνώμη της Ευρωπαϊκής Οικονομικής και Κοινωνικής Επιτροπής(2),Αφού ζητήθηκε η γνώμη της Επιτροπής των Περιφερειών,Εκτιμώντας τα ακόλουθα:(1) Ο κανονισμός (ΕΚ) αριθ. 1673/2000(3) προβλέπει στο άρθρο 2 παράγραφος 3 στοιχείο β) δεύτερο εδάφιο, ότι τα κράτη μέλη μπορούν να παρεκκλίνουν από το ανώτατο όριο του 7,5 % σε ξένες ύλες και συσσωματώματα ινών και να χορηγήσουν ενίσχυση στη μεταποίηση για τις βραχείες ίνες λίνου που έχουν ποσοστό ξένων υλών και συσσωματωμάτων ινών που περιλαμβάνεται μεταξύ 7,5 % και 15 % και για τις ίνες κάνναβης που έχουν ποσοστό σε ξένες ύλες και συσσωματώματα ινών που περιλαμβάνεται μεταξύ 7,5 % και 25 %. Η δυνατότητα αυτή μπορεί, εντούτοις, να χρησιμοποιηθεί μόνον έως την περίοδο εμπορίας 2003/04.(2) Επί του παρόντος, το μεγαλύτερο μέρος των βραχέων ινών λίνου και των ινών κάνναβης που παράγονται στο επίπεδο της πρώτης μεταποίησης περιλαμβάνουν ακόμη ποσοστό ξένων υλών σε συσσωματωμάτων ινών που υπερβαίνουν το ανώτατο όριο του 7,5 %. Για να παγιοποιηθεί η θετική τάση που γνωρίζει ο τομέας και με στόχο την περαιτέρω βελτίωση της ανταγωνιστικότητας, θα πρέπει να παραταθεί για δύο περιόδους εμπορίας η δυνατότητα για τα κράτη μέλη να παρεκκλίνουν από το εν λόγω ανώτατο όριο.(3) Θα πρέπει συνεπώς να τροποποιηθεί αναλόγως ο κανονισμός (ΕΚ) αριθ. 1673/2000,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο άρθρο 2 παράγραφος 3 στοιχείο β) δεύτερο εδάφιο του κανονισμού (ΕΚ) αριθ. 1673/2000, οι όροι "2001/02 έως 2003/04" αντικαθίστανται από τους όρους "2001/02 έως 2005/06".Άρθρο 2Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 24 Φεβρουαρίου 2004.Για το ΣυμβούλιοΟ ΠρόεδροςJ. Walsh(1) Γνώμη που δόθηκε στις 10.2.2004 (δεν έχει ακόμα δημοσιευθεί στην Επίσημη Εφημερίδα).(2) Γνώμη που δόθηκε στις 28.1.2004 (δεν έχει ακόμα δημοσιευθεί στην Επίσημη Εφημερίδα).(3) ΕΕ L 193 της 29.7.2000, σ. 16· κανονισμός όπως τροποποιήθηκε τελευταία από τον κανονισμό (ΕΚ) αριθ. 1782/2003 (ΕΕ L 270 της 21.10.2003, σ. 1).